laion/Wikipedia-Exotic huggingface dataset:
মধুপুর শহীদ স্মৃতি উচ্চ মাধ্যমিক বিদ্যালয়

মধুপুর শহীদ স্মৃতি উচ্চ মাধ্যমিক বিদ্যালয় ('মধুপুর শহীদ স্মৃতি স্কুল এণ্ড কলেজ' নামেও পরিচিত) টাঙ্গাইল জেলার অন্যতম স্বনামধন্য স্কুল ও কলেজ। এই বিদ্যালয়ে ষষ্ঠ থেকে দ্বাদশ শ্রেণী পর্যন্ত প্রায় ২৫০০ জন শিক্ষার্থী পড়াশুনা করে। টাঙ্গাইল জেলার সন্তান মোঃ আলহা্জ্ব নূর রহমান ১৯৭২ সালের ২৮ই আগষ্ট বিদ্যালয়টি প্রতিষ্ঠা করেন। ১৯৯৫-১৯৯৬ শিক্ষাবর্ষে সরকারের শিক্ষা সম্প্রসারণ নীতির আওতায় অগ্রসরমান বিদ্যালয় হিসেবে প্রথম স্বীকৃতিপ্রপ্ত মধুপুর শহীদ স্মৃতি উচ্চ বিদ্যালয়, মধুপুর শহীদ স্মৃতি উচ্চ মাধ্যমিক বিদ্যালয় নাম নিয়ে কলেজ হিসাবেও আত্মপ্রকাশ করে। প্রথম ১৯৭৬ সালে এস,এস,সি এবং ১৯৯৭ সালে এইস,এস,সি পরীক্ষায় অংশগ্রহণ করে। তখন থেকেই এ প্রতিষ্ঠানে স্থাপিত হয়েছে এইস,এস,সি পরীক্ষা কেন্দ্র। জেলা সদর টাংগাইল, ময়মনসিংহ এবং জামালপুর সংযোককারী মহাসড়কের মাঝপথে বংশাই নদীর তীরে এর অবস্থান। মধুপুর শহীদ স্মৃতি উচ্চ মাধ্যমিক বিদ্যালয় জাগরণ নামে একটি বৎসরিক সাহিত্য সাময়িকী প্রকাশ করে। এতে ছাত্র-ছাত্রী এবং শিক্ষকদের লিখা ছড়া,কবিতা,গল্গ ও প্রবন্ধ ইত্যাদি যুক্ত থাকে। মধুপুর শহীদ স্মৃতি উচ্চ মাধ্যমিক বিদ্যালয় ২০০৩ সালের এস এস সি পরীক্ষায় ঢাকা বোর্ডের শীর্ষ দশ কলেজের মধ্যে নবম স্থান অধিকার করে এবং ২০০৪ সালে জাতীয় পর্যায়ে শ্রেষ্ঠ কলেজ হিসাবে মহামান্য রাষ্ট্রপতি প্রদত্ত পদক পায়। এস.এস.সি. পরীক্ষাঃ কলেজ ভবন। কলেজ শাখার ছাত্রাবাস। স্কুলের নতুন ভবন। বার্ষিক সাংষ্কৃতিক অনুষ্ঠানে অধ্যক্ষ (বা থেকে ১ম), প্রতিষ্ঠাতা (বা থেকে ৩য়) ও নাঠ্যকার মামুনুর রশীদ। বাহাজ উদ্দিন ফকির, যিনি সাড়ে ৩০ বছরের শিক্ষকতা জীবনে এক দিনও প্রাপ্য ছুটি কাটাননি। http://archive.prothom-alo.com/detail/news/33363%7C[স্থায়ীভাবে অকার্যকর সংযোগ] ৩০ বছর ছুটি নেন না তিনি http://web01.grameen.com/gc/vcip/database/education.html#shahid/%7C আর্কাইভইজে আর্কাইভকৃত ২৯ জুন ২০১৩ তারিখে Shahid Smrity High School & College http://www.dctangail.gov.bd/index.php?option=com_content&view=article&id=48%7C[স্থায়ীভাবে অকার্যকর সংযোগ] মধুপুর শহীদ স্মৃতি উচ্চ মাধ্যমিক বিদ্যালয়,মধুপুর, টাঙ্গাইল বার্ষিক কলেজ প্রকাশনা জাগরণ(২০১০-২০১১) পৃষ্ঠা ১৭। "জুনিয়র বৃত্তি পরীক্ষা-২০১০ : সুন্দরগঞ্জ ও মধুপুরের দুটি শিক্ষাপ্রতিষ্ঠান শীর্ষে"। ৪ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১২।  "মধুপুর শহীদ স্মৃতি উচ্চ মাধ্যমিক বিদ্যালয়ের অভাবনীয় সাফল্য : জিপিএ ৫ পেয়েছে ১০১, পাশের হার শতভাগ"। [স্থায়ীভাবে অকার্যকর সংযোগ] "দেশের ইলেকট্রনিক মিডিয়া ব্যাঙের ছাতা: খাদ্যমন্ত্রী | ঢাকা ইউনিভাসির্টি স্টুডেন্টস অ্যসোসিয়েশন অব মধুপুর শহীদ স্মৃতি উচ্চ মাধ্যমিক বিদ্যালয়"। [স্থায়ীভাবে অকার্যকর সংযোগ] "যুদ্ধাপরাধীদের ফাঁসির দাবিতে মধুপুরে বিক্ষোভ মিছিল"। [স্থায়ীভাবে অকার্যকর সংযোগ]
সুকুমারী (চলচ্চিত্র)

সুকুমারী ঢাকায় নির্মিত প্রথম চলচ্চিত্র। ঢাকার নবাব পরিবারের কিছু শৌখিন মানুষ ছিলেন এই চলচ্চিত্র নির্মাণের মূল উদ্যোগতা। তাদের উৎসাহে ১৯২৭ সালে এই স্বল্পদৈর্ঘ্যের নির্বাক চলচ্চিত্রটি পরীক্ষামূলকভাবে অম্বুজপ্রসন্ন গুপ্তের পরিচালনায় নির্মাণ করা হয়। এই চলচ্চিত্রের অভিনেতা ও কলাকুশলীরা সবাই ছিলেন ঢাকার অধিবাসী। সকল কলাকুশলীদের জন্য চলচ্চিত্রটি ছিল প্রথম অভিজ্ঞতা। এ হিসেবে এই চলচ্চিত্রের প্রযোজক, পরিচালক ও অভিনেতা তথা সকল কলাকুশলীরা ঢাকা তথা বাংলাদেশে চলচ্চিত্র নির্মাণের সূচনাকারী। ঢাকার নওয়াব পরিবারের তরুণরা চলচ্চিত্র নির্মাণ ও অভিনয়ে উৎসাহী ছিলেন। নবাব পরিবারের খাজা জহির, খাজা আজাদ, সৈয়দ সাহেব আলম প্রমুখ চলচ্চিত্রটিতে অভিনয় করেছিলেন বলে জানা যায়। সামাজিক ও পাশাপাশি ধর্মীয় নিষেধাজ্ঞার কারণে নারীদের চলচ্চিত্রে অভিনয়ের সুযোগ ছিল না। পুরুষদেরই নায়িকার ভূমিকায় অভিনয় করতে হতো। বিভিন্ন তথ্য উৎস থেকে জানা যায় সৈয়দ আবদুস সোবহান সুকুমারী ছবিতে নারী সেজে অভিনয় করেন। সুকুমারী চলচ্চিত্রের পরিচালক ছিলেন জগন্নাথ কলেজের তৎকালীন ক্রীড়াশিক্ষক, ওয়ারী ক্লাবের সাধারণ সম্পাদক ও নাটকের পরিচালক অম্বুজপ্রসন্ন গুপ্ত। তিনি নবাব পরিবারের পূর্ব পরিচিত ছিলেন।এই চলচ্চিত্রের চিত্রগ্রহণ করেছিলেন খাজা আজাদ। এ প্রেক্ষিতে অম্বুজপ্রসন্ন গুপ্ত ও খাজা আজাদ বাংলাদেশের ভূখন্ডে নির্মিত চলচ্চিত্রের প্রথম পরিচালক ও চিত্রগ্রাহক। সম্পূর্ণ চলচ্চিত্রটি ঢাকার নবাব পরিবারের মালিকানাধীন দিলকুশা গার্ডেন বা বর্তমান বঙ্গ ভবনের এলাকায় চিত্রায়িত হয়েছিল। ফিল্ম নষ্ট না করার ব্যাপারে সতর্ক থাকতে গিয়ে কোন দৃশ্য দ্বিতীয় বার ধারণ করা হয়নি। চিত্রগ্রহণে দিনের আলো ব্যবহারের জন্য সিগারেটের প্যাকেটের রাংতা কাগজ পিচবোর্ডে সেঁটে আলোর প্রতিফলক বানানো হয়েছিল এই চলচ্চিত্রটি ঢাকার নওয়াব পরিবারের উৎসাহে ও পৃষ্টপোষকতায় নির্মিত হয়; যা মাত্র চার রিলের সমন্বয়ে তৈরি হয়েছিল। চলচ্চিত্রটি সংরক্ষণের কথা বিবেচনা করে এটি কোন দৃশ্যই সম্পাদনা করে বাদ দেয়া হয়নি। চলচ্চিত্রটির একটি মাত্র প্রিন্ট করা হয়েছিল। সুকুমারী চলচ্চিত্রটি নওয়াব পরিবারে ঘরোয়াভাবে প্রদর্শন করা হয়। বাংলাদেশের চলচ্চিত্রের রূপরেখা:অনুপম হায়াৎ, পলল প্রকাশনী। "মনে আছে কি?"। Prothom Alo। ২০১৪-০৬-১৯। সংগ্রহের তারিখ ২০২৪-০৬-২৮।  বাংলাদেশের চলচ্চিত্র নিয়ে কিছু জানা কথা ওয়েব্যাক মেশিনে আর্কাইভকৃত ৩০ অক্টোবর ২০১২ তারিখে, তপন বাগচী হাসান, খন্দকার মাহমুদুল (ফেব্রুয়ারি ২০১১)। মুক্তিযুদ্ধের চলচ্চিত্র। বাংলাবাজার, ঢাকা: কথা প্রকাশ। আইএসবিএন ৯৮৪-৭০১২০০১৬৭৭ |আইএসবিএন= এর মান পরীক্ষা করুন: invalid character (সাহায্য)।  "ঢাকাই চলচ্চিত্রের শুরুর সময়"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১২।  "১০০ বছরে রাজা হরিশচন্দ্র"। www.prothom-alo.com। ২০১২-০৪-২১। ২০২০-০২-০৫ তারিখে মূল থেকে আর্কাইভ করা। সংগ্রহের তারিখ ২০২০-০২-০৫।  "টাইম লাইন বাংলা চলচ্চিত্র"। সমকাল। ২০১৮-০৮-০৪। ২০২০-০৮-০৮ তারিখে মূল থেকে আর্কাইভ করা। সংগ্রহের তারিখ ২০২০-০২-০৪।  Azadi, Dainik (২০২১-১১-২৯)। "বঙ্গবন্ধু ও বাংলাদেশের চলচ্চিত্র"। দৈনিক আজাদী (ইংরেজি ভাষায়)। সংগ্রহের তারিখ ২০২৪-০৬-২৮।  ঢালিউডের নন্দিত নায়িকাদের গল্প[স্থায়ীভাবে অকার্যকর সংযোগ] ইন্টারনেট মুভি ডেটাবেজে সুকুমারী (ইংরেজি) প্রবেশদ্বার:  চলচ্চিত্র নির্বাক চলচ্চিত্র বঙ্গ
যুক্তি তক্কো আর গপ্পো

যুক্তি তক্কো আর গপ্পো ঋত্বিক ঘটক এর পরিচালিত একটি চলচ্চিত্র। এই ছবিটির কাজ শুরু হয় ১৯৭৪ সালে এবং শেষ হবার পরে ছবিটি মুক্তিপ্রাপ্ত হয় ১৯৭৭ সালে। এই ছবিটি-ই ঋত্বিক ঘটক–এর শেষ ছবি। এই ছবিটিকে অনেকে ঘটক এর আত্মজীবনীমূলক ছবি বলে বিবেচনা করেন। শিক্ষিত, বুদ্ধিজীবী অথচ মাতাল নীলকণ্ঠকে মাঝ বয়সে স্ত্রী'র সঙ্গে বিবাহ বিচ্ছেদে যেতে হয়। স্ত্রী, সন্তান আর কলকাতার গলিপথ ছেড়ে সে বেরিয়ে পড়ে। তার সঙ্গী হয় পাড়ার তরুণ নচিকেতা। দুজনের যাত্রা শুরু হয় অজানার উদ্দেশ্যে। পথে পরিচয় হয় বঙ্গবালা'র সঙ্গে। ১৯৭১-এর ৩০ মার্চ বাংলাদেশে পাকিস্তানি মিলিটারির বর্বরতার শিকার সে। তার সঙ্গে আছে টোলের পণ্ডিত। কলকাতায় তারা এসেছেন জীবন ও জীবিকার আশায়। এই চারজন এক সাথে পথ চলা শুরু করে। এক সময় তারা এসে পৌঁছায় পুরুলিয়ায়। ছৌ নাচের শিল্পীদের সঙ্গে সেখানে ভূমি দখলদারদের লড়াই চলছে। লড়াইয়ের এক পর্যায়ে গুলিতে নিহত হয় পণ্ডিত। এরপর তারা তিনজন যায় বীরভূমে, সেখানে তার স্ত্রীকে সে অনুরোধ করে, কাল সকালে ছেলেকে একটু দেখতে দেয়ার জন্য শালবনে পাঠাতে। বনের ভেতরে নীলকণ্ঠ মুখোমুখি হয় বিদ্রোহী নকশালদের। সশস্ত্র নকশালদের সঙ্গে পুলিশের বন্দুক যুদ্ধ হয়। গোলাগুলি শেষ হয়। এ সময় নীলকণ্ঠের ছেলে এসে পিতাকে ডাকে। তার ডাক শুনে পুলিশ আবার গুলি করে। নীলকণ্ঠ মারা যায়। ঋত্বিক ঘটকের সবচেয়ে আলোচিত ছবি এটি। একই সঙ্গে এটি ভীষণভাবে রাজনৈতিক সচেতন ও আত্মজৈবনিক ছবি। এক জাগ্রত বিপ্লবীর মতোই এই ছবিতে ঋত্বিক নিজেকে এবং নিজের মতবাদ ও আদর্শকে বিশ্লেষণ করেছেন, কোথাও বা কাঠগড়ায় দাঁড় করিয়েছেন। বাংলা চলচ্চিত্রে এমন সাহসী ছবি খুব কমই আছে। জীবনের এই শেষ ছবিতে তিনি নিজেকে উজাড় করে দিয়েছেন। জ্যাঁ কঁকতোর টেস্টামেন্ট অব অর্ফিয়ুস কিংবা নিকোলাস রে ও উইম ওয়েন্ডারের বিখ্যাত তথ্যচিত্র লাইটনিং ওভার ওয়াটার - এর সঙ্গেই এক কাতারে সামিল করা যায় এ ছবিকে। সে সময়ের বিচারে ক্যামেরার কাজ ও কারিগরি দিক থেকেও এ ছবি অনেকটা অগ্রগামী ছিলো। মাত্র দুইদিনে ঋত্বিক ঘটক এ ছবির চিত্রনাট্য লিখেছিলেন। নীলকণ্ঠ সুস্পষ্টভাবেই ঋত্বিকের নিজের চরিত্র। মধ্যবিত্ত বুদ্ধিজীবী, মার্কসবাদে বিশ্বাসী, অবিরাম মদ্য পান – নিজের এই জিনিসগুলোকে নিয়েই তিনি নীলকণ্ঠ বাগচী চরিত্রটি সৃষ্টি করেছেন। চলচ্চিত্রের ইতিহাসে ঋত্বিকই একমাত্র ব্যক্তি যিনি নিজের চিত্রনাট্য, পরিচালনা ও প্রযোজনায় নির্মিত ছবিতে নিজেরই চরিত্রে অভিনয় করেছেন। ঋত্বিক ঘটক নিজে বলেছেন, আমি এ ছবিতে ১৯৭১ থেকে ১৯৭২ সালের পশ্চিম বঙ্গের রাজনৈতিক প্রেক্ষাপট তুলে ধরেছি যেমনটি হতে দেখেছি তেমন ভাবেই। এখানো কোন নির্দিষ্ট মতবাদ নেই। আমি এটিকে একজন অরাজনৈতিক ব্যক্তির দৃষ্টিকোণ থেকে দেখেছি। রাজনৈতিক কোন মতাদর্শকে খুশি করার কোন প্রয়োজন আমার নেই। "Reason, Debate and a Story (Jukti Takko Ar Gappo)"। harvard.edu। সংগ্রহের তারিখ ১ অক্টোবর ২০১২। [স্থায়ীভাবে অকার্যকর সংযোগ] Aristides Gazetas (৯ এপ্রিল ২০০৮)। An Introduction to World Cinema। McFarland। পৃষ্ঠা 326–। আইএসবিএন 978-0-7864-3907-2। সংগ্রহের তারিখ ১৫ জুলাই ২০১২।
রূপালী ব্যাংক পিএলসি

রূপালী ব্যাংক পাবলিক লিমিটেড কোম্পানি (আরবিপিএলসি) বাংলাদেশের একটি অন্যতম এবং বৃহৎ রাষ্ট্রায়ত্ত বাণিজ্যিক ব্যাংক। বাংলাদেশ ব্যাংক (জাতীয়করণ) অধ্যাদেশ, ১৯৭২-এর অধীনে প্রতিষ্ঠিত একটি রাষ্ট্রায়ত্ত বাণিজ্যিক ব্যাংক। পূর্ব পাকিস্তানে কার্যরত মুসলিম কমার্শিয়াল ব্যাংক, অস্ট্রেলেশিয়া ব্যাংক এবং স্ট্যান্ডার্ড ব্যাংকের সকল সম্পদ ও দায় নিয়ে রূপালী ব্যাংক প্রতিষ্ঠা করা হয়। ৫০০ মিলিয়ন টাকা অনুমোদিত এবং ১০ মিলিয়ন টাকা পরিশোধিত মূলধন নিয়ে রূপালী ব্যাংক ১৯৭২ সালের মার্চ মাসে ব্যাংকিং কার্যক্রম শুরু করে। ১৯৭৩ সালে ব্যাংকটির পরিশোধিত মূলধন ২০ মিলিয়ন টাকায় উন্নীত করা হয়। পরবর্তীকালে ব্যাংকটির ব্যবসায়িক কার্যক্রম, সম্পদ ও দায়ের পরিমাণ বৃদ্ধির সাথে সামঞ্জস্য রেখে এর অনুমোদিত ও পরিশোধিত মূলধন যথাক্রমে ৭ বিলিয়ন ও ১.২৫ বিলিয়ন টাকায় বৃদ্ধি করা হয়। ১৯৮৬ সালের ১৪ ডিসেম্বর তারিখে ব্যাংকটির শেয়ার মূলধনের অন্তত ৫১% সরকারি মালিকানায় রেখে বাকি অংশ বেসরকারি খাতে ছেড়ে দেওয়ার সিদ্ধান্ত নেওয়া হয়। ১৯৯৭ সালে ব্যাংকটির মোট পরিশোধিত মূলধনে সরকারের অংশ ছিল ৯৪.৫৫%। শেয়ার মূলধনের অধিকাংশ সরকার কর্তৃক পরিশোধিত বলে রূপালী ব্যাংককে একটি রাষ্ট্রায়ত্ত ব্যাংক হিসেবেই বিবেচনা করা হয়। ৩০ জুন ২০০০ তারিখে রূপালী ব্যাংকের শেয়ায়হোল্ডারের সংখ্যা ছিল ২,৭২৩ এবং সঞ্চিতি তহবিলের পরিমাণ ছিল ১৮১ মিলিয়ন টাকা। ৩০ জুন ২০২০ তারিখে ব্যাংকটির অনুমোদিত মূলধন ৭০০০ মিলিয়ন টাকা এবং পরিশোধিত মূলধন ৪১৪২ মিলিয়ন টাকা। সরকার কর্তৃক মনোনীত ১২ সদস্যবিশিষ্ট একটি পরিচালক পর্ষদের ওপর রূপালী ব্যাংকের সার্বিক ব্যবস্থাপনার দায়িত্ব ন্যস্ত। ব্যবস্থাপনা পরিচালক ব্যাংকটির প্রধান নির্বাহী। সারাদেশে কয়েকটি আঞ্চলিক অফিসসহ দেশের ৮টি বিভাগীয় শহরে রূপালী ব্যাংকের ৮টি বিভাগীয় অফিস রয়েছে। এ ব্যাংকের প্রধান কার্যালয়ের বিভিন্ন বিভাগের মধ্যে কর্মচারী প্রশাসন বা আপন বিভাগ, সংস্থাপন ও কল্যাণ, সাধারণ ব্যাংকিং, কেন্দ্রীয় হিসাব, উন্নয়ন, পরিকল্পনা ও গবেষণা, সাধারণ ঋণ, বিশেষ ঋণ, আন্তর্জাতিক লেনদেন, নিরীক্ষা ও পরিদর্শন, আইন ও আদায় বিভাগ এবং পল্লী ঋণ বিভাগ উল্লেখযোগ্য। বৈদেশিক রেমিট্যান্স স্থানান্তর সেবাসহ রূপালী ব্যাংক ব্যাপকভাবে বৈদেশিক বাণিজ্যের লেনদেনে অংশগ্রহণ করে। বর্তমানে বিশ্বের বিভিন্ন দেশে মোট ৩৫০টি ব্যাংক ও আর্থিক প্রতিষ্ঠানের সাথে রূপালী ব্যাংকের করেসপন্ডেন্ট ব্যাংকিং সম্পর্ক রয়েছে। দেশে ৫৮৭ টি শাখা ও ২৩ টি উপশাখা আছে। করাচিতে ব্যাংকটির একটি বৈদেশিক শাখা রয়েছে। সরকার কর্তৃক মনোনীত ১৩ সদস্যবিশিষ্ট একটি পরিচালক পর্ষদের ওপর রূপালী ব্যাংকের সার্বিক ব্যবস্থাপনার দায়িত্ব ন্যস্ত। ব্যবস্থাপনা পরিচালক ব্যাংকটির প্রধান নির্বাহী। সারাদেশে ২৬টি আঞ্চলিক অফিসসহ ১০টি বিভাগীয় অফিস রয়েছে। বিভিন্ন হিসাবে আমানত গ্রহণ এবং অর্থনীতির প্রায় প্রতিটি খাতে ঋণ বিতরণ ছাড়াও রূপালী ব্যাংক সারাদেশে এর শাখাসমূহের মাধ্যমে সরকারের রাজস্ব জমা গ্রহণ এবং খাদ্য সংগ্রহ কার্যক্রমে সরকারকে এজেন্সি সেবা প্রদান করে থাকে। বর্তমানে ব্যাংকটির শাখার সংখ্যা ৫৮৬ টি। সর্বশেষ শাখা, ভিটিবিশাড়া শাখা, ব্রাহ্মণবাড়িয়া (উদ্বোধনঃ ২৭ ডিসেম্বর ২০২১)। বর্তমানে রূপালী ব্যাংকে ৬০০০+ জন কর্মকর্তা-কর্মচারী কাজ করছেন। বাংলাদেশ ব্যাংক; বাংলাদেশের ব্যাংকসমূহের তালিকা। ব্যাংকের অফিসিয়াল ওয়েবসাইট। বাংলাদেশ ব্যাংক-এর নিয়ন্ত্রণাধীন সিডিউলড ব্যাংকসমূহের তালিকা।
পুলোয়ার

পুলোয়ার (ইংরেজি: Pulwar) একক হস্তে চালনার যোগ্য এক ধরনের বাঁকা তলোয়ার। পুলোয়ারের উদ্ভব আফগানিস্তান এবং পাকিস্তানে। এটি মূলত পশতু জাতির ঐতিহ্যবাহী তলোয়ার। প্রতিবেশী দেশসমূহের তলোয়ারের বৈশিষ্টাবলী অনেকাংশে গ্রহণ করেছে পুলোয়ার। এটি মূলত আফগানি তলোয়ার নামে পরিচিত। পুলোয়ারের উৎপত্তি ঊনবিংশ শতাব্দীর গোড়ার দিকে। পুলোয়ারের ব্লেড অনেক লম্বা আর অপেক্ষাকৃত মোটা। Evangelista and Gaugler, p. 483. Evangelista, N. and Gaugler, W. M. (1995). The encyclopedia of the sword. Greenwood Publishing Group. আইএসবিএন ০-৩১৩-২৭৮৯৬-২.
নাবিক

নাবিক বা মাঝি হচ্ছেন একজন ব্যক্তি যিনি যেকোনো আকার বা ধরনের নৌকা পরিচালনা করেন, নৌবাহিনীর কর্মী বা উপকূল রক্ষক। ব্যাপক অর্থে নাবিক এমন একজন নৌকা চালক, যিনি নৌকা চালিয়ে জীবিকা নির্বাহ করেন। নদ-নদী, খাল-বিলসহ বিভিন্ন জলাশয়ে নৌকা চালিয়ে যাত্রীদের কাছ থেকে ভাড়া নিয়ে বা কোনো মালামাল নৌপথে পরিবহন করে তার ভাড়া সংগ্রহ করে তার সংসার চালান একজন পেশাদার মাঝি। আবহমান কাল থেকেই নদীসংলগ্ন অঞ্চলের জলপথগুলোতে মানুষকে পারাপারের দায়িত্ব পালন করে আসছেন মাঝিরা। নদীমাতৃক দেশগুলোতে তাই শিল্প-সাহিত্য অঙ্গনে বারবার উঠে এসেছে মাঝি চরিত্রটি। সাহিত্যে মাঝি, হাল ধরে পথ প্রদর্শনকারী হিসেবে সমাদৃত। তবে নদ-নদীর নাব্যতা হারানোর সঙ্গে পাল্লা দিয়েই অনেক মাঝি এই পেশা ছেড়ে অন্য পেশায় চলে যান। ফলে এই পেশার লোকজনের সংখ্যাও কমে আসছে দিন দিন।
বাংলাদেশ মেশিন টুলস ফ্যাক্টরী

বাংলাদেশ মেশিন টুলস ফ্যাক্টরি লিমিটেড রাষ্ট্রনিয়ন্ত্রিত বাণিজ্যধর্মী প্রতিষ্ঠান যা বাংলাদেশ সেনাবাহিনীর সামরিক যন্ত্রাংশ তৈরি ও যুক্তকরণের উদ্দেশ্যে ১১ ফেব্রুয়ারি, ১৯৭৯ সালে প্রতিষ্ঠা করা হয়। প্রধানত এটি প্রতিরক্ষা কার্যক্রমে যুক্ত থেকে বিভিন্ন যন্ত্রাংশ উৎপাদন ও মেরামতকরণের উদ্দেশ্যে নিয়োজিত। বাংলাদেশের অন্যতম বৃহৎ বাণিজ্যিক প্রতিষ্ঠান হিসেবে এর পরিচিতি রয়েছে। ঢাকা থেকে ৪০ কিলোমিটার দূরবর্তী গাজীপুর এলাকায় প্রতিষ্ঠানটির অবস্থান। ডিফেন্স সার্ভিসেস কমান্ড অ্যান্ড স্টাফ কলেজ বাংলাদেশ সমরাস্ত্র কারখানা দি সিকিউরিটি প্রিন্টিং কর্পোরেশন (বাংলাদেশ) লিমিটেড "Bangladesh Machine Tools Factory"। ২১ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১২।  http://www.encyclopedia.com/doc/1G1-129110464.htm The Daily Star - Online Edition দাপ্তরিক ওয়েবসাইট -বাংলাদেশ মেশিন টুলস ফ্যাক্টরী
বেরি মাই হার্ট অ্যাট উনডেড নি

বেরি মাই হার্ট অ্যাট উ্যনডেড নি (ইংরেজি: Bury My Heart at Wounded Knee), পুরো নাম বেরি মাই হার্ট অ্যাট উ্যনডেড নি: অ্যান ইন্ডিয়ান হিস্ট্রি অফ দ্যা আমেরিকান ওয়েস্ট মার্কিন লেখক ডি ব্রাউন রচিত একটি ইতিহাসগ্রন্থ। গ্রন্থটির মূল উপজীব্য হচ্ছে উনিশ শতকের শেষ ভাগে, বিশেষত ১৮৬০ থেকে ১৮৯০ পর্যন্ত রেড ইন্ডিয়ানদের (যুক্তরাষ্ট্রের ভূমিতে আদি বসবাসকারী আদিবাসী) উপর তৎকালীন যুক্তরাষ্ট্র সরকারের অত্যাচার, নিপীড়ন, হত্যাযজ্ঞ, ইন্ডিয়ানদের পৈতৃক আবাস থেকে চিরতরে উৎখাত প্রক্রিয়া এবং তাদের বিরুদ্ধে সরকারের গৃহীত বিভিন্ন কৌশল-পত্র, নীতিমালা ও সামরিক অভিযানের বিরুদ্ধে বিভিন্ন রেড ইন্ডিয়ান গোত্রের মরণপণ প্রতিরোধ। গ্রন্থের নামকরণ করা হয়েছে মার্কিন ঔপন্যাসিক ও কবি স্টিফেন ভিনসেন্ট বেনেটের একটি কবিতা "আমেরিকান নেইমস্" ("American Names") এর শেষ দুই চরণ থেকে। যদিও কবিতাটিতে রেড ইন্ডিয়ানদের অবিচারের বিষয়ে কিছু বলা হয় নি, তবু লেখক ডি ব্রাউন নামটি বেছে নিয়েছেন উ্যনডেড নী হত্যাযজ্ঞ-এর কথা স্মরণ করে। উ্যনডেড নি ছিল যুক্তরাষ্ট্রের দক্ষিণ ডাকোটায় অবস্থিত লাকোটা ইন্ডিয়ানদের একটি গ্রাম। ১৮৯০ সালের ২৯ ডিসেম্বর এই গ্রামে মার্কিন সরকারের বিরুদ্ধে রেড ইন্ডিয়াদের সর্বশেষ উল্লেখযোগ্য প্রতিরোধ ব্যর্থ হয়। প্রায় ১৫০ জন সিউ নারী, পুরুষ ও শিশু, যাদের অধিকাংশই নিরস্ত্র ছিল, এই হত্যাযজ্ঞে মৃত্যুবরণ করে। কবিতাটির শেষ দু'টি চরণ: বাংলা অনুবাদ: বেরি মাই হার্ট অ্যাট উ্যনডেড নি তৎকালীন রেড ইন্ডিয়ান সংগ্রামের একটি প্রামাণ্য দলিল হিসেবে চিন্হিত। বিভিন্ন প্রামাণিক তথ্য, সরকারি নথিপত্র, আত্মজীবনীমূলক গ্রন্থ, গোত্রপ্রধান ও সংশ্লিষ্ট ব্যক্তিবর্গের সাক্ষাৎকার থেকে সেসময়ে রেড ইন্ডিয়ানদের নিজস্ব অঞ্চল, সমগ্র উত্তর আমেরিকার পশ্চিম ভূ-ভাগ দখলের বহুবিধ ঘটনা ডি ব্রাউন গ্রন্থটিতে তুলে ধরেছেন। ক্রিস্টোফার কলম্বাসের আমেরিকায় পদার্পণের পর থেকে নানা জাতের ইউরোপীয় জাতিগোষ্ঠীর মানুষজন দলে দলে পাড়ি জমাতে থাকে নব্য আবিষ্কৃত ভূভাগে। শুরু হয় কলোনাইজেশন তথা বসতিস্থাপন, জবরদখল, হত্যা, লুণ্ঠন নির্বিচারে। সেখানকার আদি বাসিন্দা রেড ইন্ডিয়ানদের সবংশে উৎখাত ও নিধনে রাষ্ট্রীয়ভাবে পরিচালিত হতে থাকে সুপরিকল্পিত ধ্বংসযজ্ঞ। উত্তর আমেরিকার পূর্ব পাড় ছাড়িয়ে মিসিসিপি-মিসৌরি নদী পেরিয়ে, দিগন্তবিস্তৃত প্রেইরি পাড়ি দিয়ে, রকি পর্বতমালা ডিঙিয়ে দলে দলে ইউরোপীয় শ্বেতাঙ্গরা দখল করে নিতে থাকে বনাঞ্চল, পার্বত্যাঞ্চল, চারণভূমি, চাষযোগ্য ভূমি অর্থাৎ সমগ্র ভূ-ভাগ। ধ্বংস হয়ে যাওয়ার সেই সময়ে ব্যর্থ হয়ে যায় ইন্ডিয়ানদের আত্মরক্ষা আর প্রতিরোধের যাবতীয় প্রচেষ্টা। সৃষ্টি হয় অসামান্য সব উপাখ্যান। আবির্ভাব হয় লিটল ক্রো, রেড ক্লাউড, ডানহোগাওয়া, স্ট্যান্ডিং বিয়ার, ক্রেজি হর্স, জেরোনিমো, ম্যান-অ্যাফ্রেড-অফ-হিজ-হর্সেস, গ্যল ও সিটিং বুলের মত ইন্ডিয়ান গোত্রাধিপতিদের। কিন্তু এইসব নেতাদের চূড়ান্ত পরাজয় ঘটে সরকারের বার বার বিশ্বাসঘাতকতা, চুক্তিভঙ্গ আর সীমাহীন লোভের কাছে। অবশেষে উ্যনডেড নি নামের এক পার্বত্য খাঁড়ির বাঁকে ইন্ডিয়ান জাতিরাষ্ট্রের স্বপ্ন বিলীন হয়ে যায় ১৮৯০ সালের ২৯ ডিসেম্বর। দাউদ হোসেন (অনু), আমারে কবর দিও হাঁটুভাঙার বাঁকে [আমেরিকার দক্ষিণ পশ্চিমাঞ্চলীয় রেড ইন্ডিয়ান ইতিহাস] (ঢাকা: সংঘ প্রকাশন, ১৯৯৭) American Names By Stephen Vincent Benét, Poetry Foundation.
শরৎচন্দ্র কুঠি

শরৎচন্দ্র কুঠি হল ভারতের পশ্চিমবঙ্গ রাজ্যের হাওড়া জেলার অন্তর্গত সমতাবেড় গ্রামে অবস্থিত সাহিত্যিক শরৎচন্দ্র চট্টোপাধ্যায়ের বসতবাটী। শরৎচন্দ্রের জন্ম হুগলি জেলার দেবানন্দপুর গ্রামে। কিন্তু তার সাহিত্য জীবনের প্রথম দিনগুলি কেটেছিল হাওড়া জেলার সমতাবেড়ে। এখানে তার বাড়িটি শরৎচন্দ্র কুঠি নামে পরিচিত। শরৎচন্দ্র সমতা গ্রামে এই বাড়িটিতে থাকতেন। তিনি স্থানীয় জেলে ও ধোপাদের সঙ্গে মেলামেশা করতেন বলে, সমাজে তাকে একঘরে করা হয়। তারা এই এলাকাটিকে গ্রাম থেকে আলাদা করে নিয়ে সমতাবেড় নাম দিয়েছিল। আগে রূপনারায়ণ নদ এই বাড়িটির ঠিক পাশ দিয়ে বয়ে যেত। শরৎচন্দ্রের পড়ার ঘর থেকে নদী দেখা যেত। এখন নদী খাত পরিবর্তন করে দূরে সরে গেছে। এই পড়ার ঘরে বসেই শরৎচন্দ্র অভাগীর স্বর্গ, কমললতা, শেষপ্রশ্ন, পল্লীসমাজ, রামের সুমতি, পথের দাবী ও মহেশ-এর মতো গল্প-উপন্যাসগুলি লেখেন। বাড়িটি দোতলা। শরৎচন্দ্র ও তার ভাই স্বামী বেদানন্দ এখানে থাকতেন। বেদানন্দ বেলুড় মঠের সন্ন্যাসী ছিলেন। উভয়ের সমাধিই এই বাড়িতে আছে। শরৎচন্দ্রের স্বহস্তে পোঁতা গুলঞ্চ, পেয়ারা ইত্যাদি গাছ এই বাড়িতে এখনও রয়েছে। এটি এখন একটি পর্যটন কেন্দ্র। যে মাটির ঘরটি বাড়ির রান্নাঘরটি ১৯৭৮ সালের বন্ন্যায় ভেঙে পড়ে। হাওড়া জেলা পরিষদ ৭৭,০০০ টাকা খরচ করে ওটি আবার তৈরি করে দেয়। ২০০১ সালে পশ্চিমবঙ্গ সরকার পশ্চিমবঙ্গ হেরিটেজ কমিশন অ্যাক্ট অনুসারে এটিকে ঐতিহ্যবাহী ঐতিহাসিক স্থলের স্বীকৃতি দেয়। ২০০৯ সালে পুরো বাড়িটি সংস্কার করা হয়েছে। শরৎচন্দ্র কুঠি চিত্রশালা বাড়ির একতলায় শরৎচন্দ্রের পড়ার ঘর। বাড়ির ভিতর। শরৎচন্দ্রের হাতে লাগানো গাছ। শরৎচন্দ্রের সমাধি। পল্লীসমাজ উপন্যাসের উল্লিখিত পুকুর। বাড়ির ঠাকুরদালান। বাড়ির সামনে শরৎচন্দ্রের মূর্তি। শরৎচন্দ্রের ব্যবহৃত আসবাবপত্র। একতলার একটা ঘর। রান্নাঘর। মূল মাটির ঘরটি ১৯৭৮ সালের বন্যায় ধ্বংস হয়ে গিয়েছিল। "House of Sarat Chandra"। ২৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১২।  Origin of W.B. Heritage Commission[স্থায়ীভাবে অকার্যকর সংযোগ] "West Bengal Heritage Commission Act 2001 (Act IX of 2001)" (পিডিএফ)। ২২ জুলাই ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ জুলাই ২০১২।  উইকিমিডিয়া কমন্সে শরচন্দ্র কুঠি সংক্রান্ত মিডিয়া রয়েছে।
পতেঙ্গা

পতেঙ্গা বাংলাদেশের চট্টগ্রাম শহরের সমুদ্র সৈকত যা কর্ণফুলী নদীর মোহনায় অবস্থিত বন্দর নগরী চট্টগ্রাম থেকে প্রায় ১৪ কিলোমিটার দক্ষিণে অবস্থিত। পতেঙ্গা চট্টগ্রাম শহরের একটি জনপ্রিয় পর্যটন কেন্দ্র। ১৯৯১ সালের ঘূর্ণিঝড়ে এই সৈকতটি ভয়াবহ ভাবে ক্ষতিগ্রস্ত হয়। বর্তমানে সমুদ্র সৈকতে সিমেন্ট দিয়ে তৈরি করা বেড়ি বাঁধ দেয়া হয়েছে। শাহ আমানত আন্তর্জাতিক বিমানবন্দর এবং বাংলাদেশ নৌ বাহিনীর ঘাঁটি বিএনএস ঈসা খান পতেঙ্গার ওয়েব্যাক মেশিনে আর্কাইভকৃত ১৭ জানুয়ারি ২০২১ তারিখে সন্নিকটে অবস্থিত। এছাড়া চট্টগ্রাম বন্দরের অনেক জেটি এইখানে অবস্থিত। এছাড়া জনপ্রিয় পতেঙ্গা সমুদ্র সৈকত ও বাংলাদেশ নেভাল একাডেমি এইখানে অবস্থিত। পতেঙ্গা সৈকতের প্রস্থ খুব বেশি নয় এবং এখানে সমুদ্রে সাঁতার কাটা ঝুঁকিপূর্ণ। সমুদ্র সৈকতজুড়ে ভাঙ্গন ঠেকাতে কংক্রিটের দেয়াল এবং বড় পাথরের খণ্ড রাখা হয়েছে। নব্বইয়ের দশকে সৈকতের আশেপাশে বেশকিছু রেস্টুরেন্ট এবং খাবারের দোকান স্থাপিত হয়েছে। সৈকতে বাতির ব্যবস্থা করায় রাতের বেলা ভ্রমনকারী পর্যটকদের নিরাপত্তা নিশ্চিত হয়েছে। শহর থেকে বিক্রেতারা তাদের আইসক্রিম, কোমল পানীয় এবং খাবার পতেঙ্গা সমুদ্র সৈকতে আগত পর্যটকদের নিকট বিক্রি করে। স্থানীয় লোকজনের মতে, পতেঙ্গা খুব স্বল্প ব্যয়ে সুস্বাদু খাবারের জন্য সেরা জায়গা। খাবারের স্ট্যান্ডগুলির জনপ্রিয় খাবারগুলির মধ্যে একটি হল ভাজা, মশলাদার কাদা মাটির কাঁকড়া। একটি ছোট প্লেট দিয়ে পরিবেশন করা হয় যা কুচি-কুচি শসা এবং পেঁয়াজ দিয়ে সজ্জিত থাকে। সন্ধ্যায় সৈকতে একটি সুন্দর শীতল পরিবেশ থাকে এবং লোকেরা এই শান্ত বাতাস উপভোগ করতে আসে। জোয়ারের সময় ঢেউয়ের আঁচড় যেন নয়নাভিরাম দৃশ্যের অবতারণা করে। চট্টগ্রাম বন্দরের জন্যে অপেক্ষমাণ সারি সারি ছোট বড় জাহাজ এইখানের পরিবেশে ভিন্নতা নিয়ে আসে। পতেঙ্গায় রয়েছে স্পীড-বোটে চড়ে সমুদ্রে ঘুরে বেড়ানোর সুযোগ রয়েছে। সমুদ্র তীরে ঘুরে বেড়ানোর জন্যে আছে সী বাইক ও ঘোড়া। কেনাকাটার জন্যে আছে বার্মিজ মার্কেট। বাংলাদেশের প্রতিটা প্রান্ত থেকেই সড়ক কিংবা রেলপথে পতেঙ্গায় ওয়েব্যাক মেশিনে আর্কাইভকৃত ১৭ জানুয়ারি ২০২১ তারিখে খুব সহজে আসা যায়। সড়কপথে ঢাকা হতে ইউনিক, সৌদিয়া, শ্যামলী, হানিফ, সোহাগ, এস, আলম প্রভৃতি বাসের এসি/ননএসিতে আসতে পারেন। আর ট্রেনে আসতে চাইলে সুবর্ণ, সোনারবাংলা, তুর্না নিশিথা, মহানগর প্রভাতী/গোধূলি এক্সপ্রেসগুলোতে এসে ঘুরে যেতে পারেন। আর রাতে থাকতে চাইলে কাছেই সব ধরনের সুযোগ-সুবিধা সংবলিত বাটারফ্লাই  রিসোর্ট কিংবা বীচের পাশেই "পি.এফ.সি রিলাক্সো" তে উঠতে পারেন। অথবা যদি আরও সাধারণ মানের কিংবা ভালো মানের কোন হোটেলে উঠতে চান সেক্ষেত্রে আপনাকে অবশ্যই চট্টগ্রামের মূল শহরে উঠতে হবে। তন্মধ্যে হোটেল লর্ডস ইন, হোটেল এশিয়ান, ল্যান্ডমার্ক এবং রেডিসন ব্লু’র নাম বিশেষ ভাবে উল্লেখ করা যায়। "Bangladesh"। The Lighthouse Directory। University of North Carolina at Chapel Hill। ১৬ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৯ মে ২০১৭।  List of Lights, Pub. 112: Western Pacific and Indian Oceans Including the Persian Gulf and Red Sea (PDF)। List of Lights। United States National Geospatial-Intelligence Agency। ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে পতেঙ্গা সংক্রান্ত মিডিয়া রয়েছে। উইকিভ্রমণে পতেঙ্গা সম্পর্কিত ভ্রমণ নির্দেশিকা রয়েছে।
জঙ্গীপুর মহকুমা

জঙ্গীপুর মহাকুমা পূর্ব ভারতের পশ্চিমবঙ্গের রজ্যের মুর্শিদাবাদ জেলার একটি মহাকুমা। জঙ্গীপুর মহাকুমায় রয়েছে ২টি পৌরসভা:- জঙ্গীপুর, ধুলিয়ান ৭টি ব্লক:- রঘুনাথগঞ্জ–১, রঘুনাথগঞ্জ–২, সূতী–১, সূতী–২, সামসেরগঞ্জ, সাগরদীঘি, ও ফারাক্কা এছাড়া আছে ৬১টি গ্রাম পঞ্চায়েত। এই মহাকুমার সদর জঙ্গীপুর।
আবাহনী লিমিটেড (ঢাকা)

আবাহনী লিমিটেড বাংলাদেশের একটি জনপ্রিয় ক্রীড়া সংগঠন। ১৯৭২ সালে ইকবাল স্পোর্টিং ক্লাব নাম পরিবর্তন করে আবাহনী ক্রীড়াচক্র হিসেবে প্রতিষ্ঠিত হয়েছে।। প্রতিষ্ঠালগ্ন থেকে বর্তমান পর্যন্ত আবাহনী বাংলাদেশের ক্রীড়া জগতে অন্যতম শীর্ষস্থানীয় সংগঠন হিসেবে অধিষ্ঠিত হয়েছে। ১৯৮৯ সালে আবাহনী ক্রীড়াচক্রকে লিমিটেড কোম্পানিতে পরিণত করা হয়।। ২৮ নভেম্বর ২০২২ পর্যন্ত হালনাগাদকৃত। ২০২২-২৩ মৌসুমের জন্য ঢাকা আবাহনী লিমিটেডের স্কোয়াড। টীকা: পতাকা জাতীয় দল নির্দেশ করে যা ফিফার যোগ্যতার নিয়মের অধীনে নির্ধারিত হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। উপাত্ত (১৯৭৩-২০১৬) বাংলাদেশ প্রিমিয়ার লীগ চ্যাম্পিয়ন-(৫) -২০০৭,২০০৮-০৯,২০০৯-১০,২০১২,২০১৬, ২০১৭-১৮ রানার্স-আপ (১) - ২০১৩-১৪ ঢাকা লীগ চ্যাম্পিয়ন (১১) - ১৯৭৪, ১৯৭৭, ১৯৮১, ১৯৮৩, ১৯৮৪, ১৯৮৫, ১৯৮৯-৯০, ১৯৯২, ১৯৯৪, ১৯৯৫, ২০০১ রানার আপ - ১৯৭৩, ১৯৭৬, ১৯৭৯, ১৯৮২, ১৯৮৬, ১৯৮৭, ১৯৮৮-৮৯, ১৯৯৩, ১৯৯৬, ১৯৯৯, ২০০০, ২০০২, ২০০৫ ফেডারেশন কাপ চ্যাম্পিয়ন (১০)- ১৯৮২, ১৯৮৪, ১৯৮৫, ১৯৮৬, ১৯৮৯, ১৯৯৪, ১৯৯৭, ১৯৯৯, ২০০০, ২০১০,২০১৬, ২০১৭, ২০১৮,২০২১–২২ রানার আপ - ১৯৮১, ১৯৮৩, ১৯৯০, ১৯৯৩, ১৯৯৫, ২০০৮, ২০০৯ স্বাধীনতা কাপ: চ্যাম্পিয়ন (২): ১৯৯০, ২০২১–২২ নাগজি ট্রফি (ভারত) চ্যাম্পিয়ন - ১৯৯০ চার্মস কাপ (ভারত) চ্যাম্পিয়ন - ১৯৯৪ বরদলৈ ট্রফি (ভারত) চ্যাম্পিয়ন -২০১০ জাতীয় ফুটবল চ্যাম্পিয়নশিপ চ্যাম্পিয়ন -২০০০ "ক্রীড়া সংস্থা - বাংলাপিডিয়া"। bn.banglapedia.org। সংগ্রহের তারিখ ২০১৯-০৬-০১।  "আবাহনী লিমিটেড"। thedemoz.com। ২০২০-০৬-২১ তারিখে মূল থেকে আর্কাইভ করা। সংগ্রহের তারিখ ২০১৯-০৬-০১।  Abahani Ltd Dhaka (Football) on BanglaFootball.net
বুদ্ধনারকেল

বুদ্ধনারকেল (বৈজ্ঞানিক নাম:Pterygota alata) মালভেসি পরিবারের সপুষ্পক উদ্ভিদের Pterygota গণের উদ্ভিদ প্রজাতি। এটি ১৮৪৪ সালে উইলিয়াম রক্সবার্গ কর্তৃক প্রথম রেকর্ড করা হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। এই গাছের কাণ্ড বড় হয়, দেখতে গোলাকার এবং বহু শাখা-প্রশাখা বিশিষ্ট্য। শাখা-প্রশাখাগুলো তেমন লম্বা নয় কিন্তু অনেকটা বিক্ষিপ্ত ধরনের। বাকল মসৃণ ও ধূসর। বসন্তের শুরুতেই গাছের পাতা ঝরে যায়। কিন্তু চৈত্র মাসের প্রথম ভাগেই আবার পাতায় ঢেকে যায় সারা গাছ। ফুল ফোটে বসন্তকাল। বাংলাদেশর পার্বত্য জেলাগুলোতে প্রচুর পরিমাণ দেখা যায় বুদ্ধনারকেল। এছাড়াও এই গাছ দক্ষিণ ভারত, সিকিম ও আন্দামান দ্বীপপুঞ্জে এই গাছ প্রচুর পরিমাণে দেখা যায়। বাংলাদেশের সংরক্ষিত উদ্ভিদের তালিকা The Plant List (2010)। "Pterygota alata"। সংগ্রহের তারিখ ngày 4 tháng 6 năm 2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য) বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৪০ "বুদ্ধনারকেল"। প্রথম আলো। ঢাকা। ১৫-০৭-২০১২। ২০১৭-০৬-০৪ তারিখে মূল থেকে আর্কাইভ করা। সংগ্রহের তারিখ ২০১৪-০১-১০।  এখানে তারিখের মান পরীক্ষা করুন: |তারিখ= (সাহায্য)